Ihi, tasekla, teldi abrid i umeslay ɣef tmagit d tutlayt tamaziɣt akked yidles, akka deg yiseggasen n 80 yiwen n ttawil n umeslay d usenfali ɣef tmaziɣt iban-d deg unnar n tsekla , ad d-naf aṭas n talɣiwin deg-s (ungal, amezgun, tullist) .Wigi d allalen yettağğan agdud amaziɣ ad yessuter ayen yebɣa d wayen ixuṣṣen timetti taqbaylit. Maԑna, anerni n tsekla taqbaylit ur yeshil ara, imi yettmaggar aṭas n wuguren deg unnar asertan, acku ulac lebɣi ɣer yimawlan n tsertit i wakken ad tennerni tutlayt s umata akked d tsekla tamaziɣt (taqbaylit)18.